burgasdotpro/wikipedia huggingface dataset:
Zhejiangosaurus

Zhejiangosaurus je vyhynutý rod obrneného dinosaura, žijúceho v období vrchnej kriedy na území dnešnej Číny (provincia Če-ťiang). Jeho jediným druhom je Zhejiangosaurus lishuiensis.
Opísaný je podľa stavcov, panvy a kostí zadných končatín. Ide o jediného ázijského nodosaurida.
Zizhongosaurus

Zizhongosaurus je vyhynutý rod vývojovo primitívneho dlhokrkého dinosaura, žijúceho v období spodnej jury na území dnešnej Číny (provincia S’-čchuan). Jeho jediný druh je Zizhongosaurus chuanchengensis.
Hoci ho zvyknú pokladať za príbuzného rodu Barapasaurus, jeho afinita je neistá. Opísaný je podľa neúplneho postkraniálneho skeletu (vrátane jedného neúplneho chrbtového stavca a ramennej kosti).
Tento štvornohý bylinožravec bol približne 9 metrov dlhý a podobne ako iné sauropódy aj on mal dlhý krk, malú hlavu a dlhý chvost, ktorý používal na udržiavanie rovnováhy.
Zapalasaurus

Zapalasaurus je vyhynutý rod dlhokrkého dinosaura, žijúceho v období spodnej kriedy na území dnešnej Argentíny (provincia Neuquén). Jeho jediný druh je Zapalasaurus bonapartei.
Opísaný je podľa stavcov, panvy a kostí zadných končatín. Člen diplodokoidnej skupiny Rebbachisauridae.
Zhongyuansaurus

Zhongyuansaurus je vyhynutý rod obrneného dinosaura, žijúceho v období kriedy na území dnešnej Číny. Jeho jediný druh je Zhongyuansaurus luoyangensis.
Známy je z dobre zachovaných pozostatkov (vrátane lebky). Pôvodne ho identifikovali ako nodosaurida, skôr však ide o ankylosaurida príbuzného rodu Shamosaurus.
Rinčengijn Barsbold

Rinčengijn Barsbold (mongolskou cyrilikou: Ринченгийн Барсболд ; * 12. december 1935, Ulanbátar, Mongolsko) je mongolský geológ a paleontológ. Známy je najmä vďaka svojmu významnému podielu na skúmaní dinosaurích fosílií v mnohých lokalitách púšte Gobi.
Od 90. rokov je aj jedným z popredných odborníkov na operených dinosaurov a pôvod vtákov. Sám opísal asi 8 nových rodov dinosaurov a 6 vyšších taxonomických jednotiek (čeľadí a podskupín). Na jeho počesť boli pomenované rody Rinchenia (Osmolska et al., 2004) a Barsboldia (Maryanska and Osmolska, 1981).
Arabské majstrovstvá vo volejbale

Arabské majstrovstvá vo volejbale je vrcholné podujatie arabských štátov vo volejbale, ktoré riadi Arabská volejbalová asociácia (AVA). Jeho história siaha do roku 1977, kedy sa v Kuvajte konali prvé arabské majstrovstvá. Prebiehajú s 2-ročnou periodicitou a zatiaľ len v mužskej kategórii. V rokoch 1982, 1990, 2004 a 2010 sa majstrovstvá neuskutočnili, napriek tomu sa zaratávajú do poradia turnajov. Najlepším družstvom arabských majstrovstiev je Tunisko, ktoré na nich zvíťazilo 8-krát.
Zalmoxes

Zalmoxes je vyhynutý rod vtákopanvového dinosaura, žijúceho v období vrchnej kriedy na území dnešného Rumunska (a možno aj Rakúska).
Tento dvojnohý bylinožravec mal širokú lebku, úzky zobák a zavalité telo. Zdá sa, že išlo o trpasličiu formu, žijúcu na ostrove.
Známy je z dvoch druhov. Prvý – Z. robustus, býval okolo dvoch až troch metrov dlhý, kým druhý – Z. shqiperorum, dorastal do väčšej dĺžky (štyroch až piatich metrov).
Zhuchengceratops

Zhuchengceratops je vyhynutý rod bylinožravého rohatého dinosaura, žijúceho v období vrchnej kriedy na území dnešnej Číny. Jeho jediným druhom je Zhuchengceratops inexpectus.
Opísaný je podľa neúplného skeletu a lebečných kostí. Dosahoval v priemere dĺžku dvoch metrov. Azda ide o príbuzného rodov Leptoceratops a Udanoceratops.
Majstrovstvá Ázie v bejzbale 2012

Majstrovstvá Ázie v bejzbale 2012 boli v poradí 26. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Tchaj-čungu, na Taiwane od 28. novembra3. decembra 2012, za účasti 6 tímov. Taiwan hostil ázijský šampionát po 6-krát, keď predtým to bolo v rokoch 1962, 1969, 1997, 2001 a naposledy v roku 2007. Víťazstvo obhájilo Japonsko, ktoré tak získalo už 37. titul, z toho piaty v rade.
Tonzilektómia

Tonzilektómia (skrátene označovaná ako TE) je chirurgický zákrok, pri ktorom sa odstraňujú tonzily (párové krčné mandle). Niekedy sa vykonáva súčasne s adenotómiou. Zákrok indikuje a vykonáva otorinolaryngológ. Stav po konvenčnej tonzilektómii vyžadoval hospitalizáciu (aspoň týždňovú), v súčasnosti je však TE možné previesť aj systémom tzv. „jednodňovej chirurgie“. V rámci profylaxie (niekedy aj terapie) je pred, počas alebo po zákroku zvyčajne indikovaná antibiotická liečba.
Dôvody tonzilektómie.
Tonzilektómia je indikovaná v týchto prípadoch:
Slovenské literárne centrum

Slovenské literárne centrum (skratka SLC; v rokoch 19951998 "Národné literárne centrum", 19982022 "Literárne informačné centrum", skratka: LIC) je slovenská štátna príspevková organizácia zameraná na literatúru. Patrí pod pôsobnosť Ministerstva kultúry Slovenskej republiky. Predmetom jej činnosti je monitorovanie, reflexia a propagácia súčasnej slovenskej literatúry. Jej úlohou je dokumentovať slovenskú literárnu tvorbu v tuzemsku aj v zahraničí. Literárne informačné centrum bolo zriadené k 1. júlu 1995.
Riaditeľom je od januára 2022 Pavel Sibyla. Od roku 2012 do marca 2021 centrum viedla prekladateľka Miroslava Vallová.
Riaditelia.
Pozn.: zoznam pre obdobie 19982002 nie je úplný.
Majstrovstvá sveta B kategórie v hokeji na kolieskových korčuliach mužov 2012

Majstrovstvá sveta B kategórie v hokeji na kolieskových korčuliach mužov 2012 boli v poradí 15. majstrovstvá sveta B kategórie v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v meste Canelones, v Uruguaji od 24. novembra1. decembra 2012, za účasti 9 tímov. Povôdne sa malo na turnaji zúčastniť 10 tímov, ale India sa na poslednú chvíľu z turnaja odhlásila. V Uruguaji sa konali MS "B" kategórie už tretíkrát, keď predtým to bolo v roku 2002 a 2006, oba v Montevideu. Zvíťazili hokejisti Južnej Afriky, ktorí vo finále zdolali Angličanov.
Prvé tri tímy sa kvalifikovali na budúcoročné Majstrovstvá sveta 2013, ktoré sa konali v Angole.
Účastníci.
Pozn: Číslo v zátvorke udáva umiestnenie v medzinárodnom rebríčku k 15. novembru 2011.
Ďumbier (rastlina)

Ďumbier alebo zázvor (lat. "Zingiber") je rod rastlín z čeľade ďumbierovité. 
Známy je iba ako kultúrna rastlina. Má hrubý dužinatý hľuzovitý článkovaný podzemok, z ktorého každý rok vyrastá niekoľko štíhlych, až do 1,5 m vysokých stoniek so žltofialovými kvetmi v súkvetiach. Plod je mnohosemenná tobolka. 
Podzemky ďumbiera sa konzumujú (čerstvé, sušené, konzervované) a používajú sa aj pri výrobe voňaviek a ako lieky. Ďumbier sa už od nepamäti používa ako prírodný liek na chrípku, pomáha pri brušných problémoch a zvyšuje obranyschopnosť organizmu. Dokáže utlmiť bolesti hlavy, pomáha pri migrénach. Jeho použitie je však obmedzené jeho vedľajšími negatívnymi účinkami, s ktorými treba byť oboznámený. Nie je vhodný pre deti, tehotné, diabetikov, ani pri acidóze. 
Do tohto rodu patrí veľa druhov, najznámejšie sú ďumbier lekársky, ďumbier žltý, ďumbier indický a ďumbier japonský.
Aïr

Aïr (-po francúzsky; iné názvy: po francúzsky Massif de l'Aïr, Azbine, po hausky Azbin, Abzin, Azben, Abzen, po tuaregsky: "Ayăr", po slovensky Air) je pohorie v republike Niger. 
Ide o kryštalicko-vulkanický horský masív v južnej časti Sahary. Jeho povrch je značne členitý a rozrušený. Priemerná nadmorská výška dosahuje 800 až 1 200 metrov, pričom najvyšší vrch Mont Idoukal-n-Taghès má nadmorskú výšku 2 022 metrov. V pohorí žijú Tuaregovia, ktorí chovajú dobytok a v oázach pestujú najmä palmu datľovú. V pohorí sa nachádzajú veľké ložiská uránu.
V roku 1991 bola oblasť spoločne s rezerváciou Ténéré zapísaná na zoznam svetového dedičstva UNESCO, od roku 1992 je aj na zozname svetového dedičstva v ohrození. Obidve rezervácie totiž ohrozuje plánovaná stavba priehrady na rieke Mékrou a ťažba fosfátov.
Mobutu Sese Seko

Mobutu Sese Seko Kuku Ngbendu wa Za Banga (rodné meno Joseph-Désiré Mobutu; * 14. október 1930, Lisala, Belgické Kongo – † 7. september, 1997, Rabat, Maroko) bol prezident Konžskej demokratickej republiky, ktorú v roku 1971 premenoval na Zairskú republiku. V prezidentskom úrade bol od 24. novembra 1965, kedy zvrhol prvého prezidenta krajiny Josepha Kasa-Vubua, do 17. mája 1997, kedy ho zvrhol Laurent-Désiré Kabila. 
O 5 mesiacov neskôr zomrel v exile v Maroku na rakovinu.
Zoznam kráľov dynastie Merovejovcov

Zoznam kráľov dynastie Merovejovcov podľa dátumu vládnutia:
Magurka (Partizánska Ľupča)

Magurka je osada v Nízkych Tatrách, súčasť obce Partizánska Ľupča, v okrese Liptovský Mikuláš.
Poloha.
Nachádza sa v závere Ľupčianskej doliny, v nadmorskej výške , pod vrchmi Ďurková () a Zámostská hoľa () Cez lokalitu "Tajch" je spojená s Partizánskou Ľupčou, cez osadu Železnô s Lúžňanskou a Revúckou dolinou cez Liptovskú Lúžnu.
Dejiny.
Magurka bola založená ako banícka osada už v 14. storočí, hoci v oblasti sa ťažilo zlato už okolo roku 1250. Zlato sa dolovalo aj vymývalo ručne, časom pribudli aj v tejto odľahlej lokalite stroje. V 19. storočí tu žilo a pracovalo až 250 baníkov. Produkcia baní predstavovala okolo 10 - 11 kg zlata i striebra a viac ako 3000 m³ antimónu. Štôlňa "Kilian" bola dlhá až 3 km, "Ruseger" 1,6 km a "Ritterstein" 1,4 km.
Po ukončení nerentabilnej ťažby v roku 1923 bolo vybavenie prevezené do Banskej Štiavnice a budovy odpredané. Na Magurke tak zostala len malá časť predošlého obyvateľstva a v roku 1928 žilo v 20. domoch iba 75 ľudí.
Pamiatky.
Z obdobia najväčšieho rozmachu osady sa zachoval banský neogotický kostolík z roku 1911 s rapkáčom vo veži, ktorý zvolával baníkov z celého okolia.
Turizmus.
V okolí sú pestré možnosti pešej turistiky a z osady vedú značené chodníky:
Arabské majstrovstvá vo volejbale mužov 2012

Arabské majstrovstvá vo volejbale mužov 2012 boli v poradí 18. arabské majstrovstvá vo volejbale mužov, najvyššie volejbalové podujatie arabských krajín, ktoré organizuje Arabská volejbalová asociácia (AVA). Konali sa v Bahrajne od 6.13. novembra 2012, za účasti 8 tímov. Titul získali siedmykrát hráči Tuniska, ktorý vo finále zdolali domáci Bahrajn. 
Účastníci.
1
Bottova ulica (Žilina)

Bottova ulica je ulica v Žiline a nachádza sa v Starom meste. Patrí medzi najfrekventovanejšie v centre mesta, nakoľko spája Mariánske a bývalé Námestie Ľ. Štúra, kde je v súčasnosti obchodné centrum Aupark.
História.
Bola to hlavná tepna mesta v stredoveku. Pôvodne mala názov "Mäsiarka", pretože tu boli mestské jatky. 
Na konci 19. storočia zriadil majiteľ "Pavol Folkman" významný renesančný dom, ktorý je postavený na rohu Bottovej a Radničnej ulice. Je to nárožný dom oproti starej radnici s vežičkou, ozdobenou medenou zástavkou a dátumom 11. august 1886, ktorý pripomína dátum posledného najväčšieho požiaru v Žiline. Starší ho poznajú ako "Folkmanovský dom", stredná generácia ako "Klub mladých", najmladší ako predajňu textilu a športových potrieb "Wild". Na prelome 17. a 18. storočia dom vlastnil významný predstaviteľ evanjelickej cirkvi "Andrej Harhovský". Práve on a jeho rodina poskytla chorému žilinskému kníhtlačiarovi "Jánovi Dadanovi" ubytovanie a opatrovanie, v tomto dome aj skonal a konala sa rozlúčka s ním. To viedlo neskôr k tvrdeniu, že v dome "Dadan" býval a mal tlačiareň s názvom "kníhtlačiareň Dadanovcov", ktorá sa spomína v rokoch 1665 - 1716. Neskorší majiteľ "Pavol Folkman" zriadil v rozsiahlom dome s veľkým dvorom hostinec s izbami pre hostí, po jeho smrti pokračoval v hostinskej činnosti syn Pavel. Hostinec bol vyhľadávaným miestom Žilinčanov. Mestskí páni tam chodili na obed a bežní občania sa zabávať. 
Majitelia Folkmanovho domu:
Na druhom konci ulice sa nachádza Makovického dom. Pôvodne patril lekárskej rodine Babuškovcov. Na prelome 19. a 20. storočia tu býval I. P. Makovický - lekár ruského spisovateľa L. N. Tolstého. Inokedy tu býval tiež lekár I. Hálek - člen Ministerstva s plnou mocou pre správu Slovenska.
Priebeh.
Ulica začína na okraji Mariánskeho námestia, na Radničej ulici a vedie južným smerom. Kolmo križuje Makovického ulicu a končí na ulici Horný Val. Tu nadväzujú ďalšie ulice, v minulosti lemujúce už zaniknuté Námestie Ľ. Štúra. Je hlavnou ulicou vedúcou do stredu mesta. Celkovo tu stálo 15 domov, ale dnes ich je len 10.
Zupaysaurus

Zupaysaurus je vyhynutý rod stredne veľkého dravého dinosaura, žijúceho v období vrchného triasu a spodnej jury na území dnešnej Argentíny. Jeho jediným druhom je Zupaysaurus rougieri.
Dorastal do štvormetrovej dĺžky a je možné, že na pretiahnutej hlave disponoval dvoma rovnobežnými hrebeňmi, ako jeho blízky príbuzný, severoamerický rod Dilophosaurus. Nikto nevie, k čomu tieto hrebene slúžili, najrozšírenejší názor je, že boli sekundárnym pohlavným znakom. Tak ako rod Dilophosaurus, aj rod Zupaysaurus mal zvláštne stavanú hornú čeľusť s výraznou medzerou medzi prednými a zadnými zubami, čo mu pravdepodobne pomáhalo chytať malú korisť.
Opísaný je podľa neúplnej kostry, vrátane dvadsiatich stavcov, panvy, zadných končatín a takmer úplnej lebky.
Zephyrosaurus

Zephyrosaurus je vyhynutý rod vtákopanvového dinosaura, žijúceho v období spodnej kriedy na území dnešnej Montany (tomuto dinosaurovi však bývajú pripisované aj stopy z Marylandu a Virgínie). Jeho jediný druh je Zephyrosaurus schaffi. 
Súčasné štúdie odhaľujú, že rod Zephyrosaurus bol blízky príbuzný s rodom Orodromeus - obe zvieratá totiž mali na lícach kostné hrče, v čeľustiach malé tesákovité zuby a zrejme dokázali hrabať nory.
Yuanmousaurus

Yuanmousaurus je vyhynutý rod dlhokrkého dinosaura, žijúceho v období strednej jury na území dnešnej Číny. Jeho jediný druh je Yuanmousaurus jingyiensis.
Dorastal do sedemnásťmetrovej dĺžky. Známy je z neúplných pozostatkov a niektorí ho pokladajú za príbuzného rodu Patagosaurus.
Prvé oddelenie

Prvé oddelenie bol kriminálny seriál, ktorý každý pracovný deň od 31. augusta 2009 do 30. apríla 2010 vysielala TV JOJ. Zameriaval sa na štvoricu detektívov, ktorí riešili kriminálne prípady.
Demre

Demre (staršie Kale; v staroveku Myra - gr. "Μύρα" - Myra) je mesto v južnom Turecku, v historickom kraji Lýkia, v kraji Antalya. Je známe ako pôsobisko Svätého Mikuláša.
Dejiny.
Pobrežie Lýkie bolo obývané Grékmi už v ranej železnej dobe. Grécky vplyv a kolonizácia tu boli rozšírené v dobe helenizmu, kedy bola Myra významným mestom tzv. Lýkijskej ligy. V tejto dobe v blízkostí mesta vznikli typické skalné lýkijské hrobky. V rímskom období mesto prosperovalo, bolo tu divadlo, kúpele a silná kresťanská komunita, ktorej najvýznamnejší predstaviteľ bol Sv. Mikuláš, ktorý žil v 4. storočí a pochádzal z neďalekého mesta Patara. 
Mesto sa v byzantskom období postupne zmenšovalo dôsledkom vpádov; v 9. storočí Myru vyplienili Arabi a v 11. storočí ju ovládli Seldžuckí Turci. Preto talianski obchodníci zobrali kosti Sv. Mikuláša, ktorý bol pochovaný v sarkofágu kostola, a umiestnili ich v Bari, kde sú dodnes. V osmanskom období tu žili stále Gréci, ktorí počas Grécko-tureckej výmeny obyvateľov v roku 1923 odišli do Grécka, do Atén. Mesto začalo postupne upadať, rozpadol sa aj kostol Sv. Mikuláša.
Pamiatky.
V meste sa nachádzajú starogrécke skalné hrobky, dobre zachované antické divadlo a kostol Sv. Mikuláša, kde je zachovaný aj pôvodný sarkofág svätca. Prvý kostol tu vznikol v 6. storočí, dnešná podoba je z 8. a kláštorná časť z 11. storočia.
William Adams (inžinier)

William Adams (* 15. október 1823, Londýn – † 7. august 1904, Putney, Londýn) bol anglický inžinier a vynálezca. Venoval sa najmä konštrukcií lokomotív; je autor tzv. Adamsovej (radiálnej) osi a riaditeľného podvozku. Bol členom Institution of Mechanical Engineers (Organizácie strojných inžinierov) a od roku 1870 prezidentom Society of Engineers (Spoločnosti inžinierov).
Cesta SNP

Cesta SNP môže byť:
Myra

Myra môže byť:
Adamsia

Adamsia ( je rod morských sasaniek. Adamsie sa živia planktónom alebo drobnými rybami. Vyskytujú sa v Atlantickom oceáne, niektoré druhy i v Stredozemnom mori.
Vitakridrinda

Vitakridrinda je vyhynutý rod dravého dinosaura, žijúceho v období vrchnej kriedy na území dnešného Pakistanu. Jeho jediný druh je Vitakridrinda sulaimani. 
Opísaný je podľa zlomkov kostí končatín, zubov a azda aj rypáka. Člen skupiny Abelisauridae.
Lamaceratops

Lamaceratops je vyhynutý rod rohatého dinosaura, žijúceho v období vrchnej kriedy na území dnešného Mongolska. Jeho jediným druhom je Lamaceratops tereschenkoi.
Disponoval krátkym golierom a veľmi malým, kužeľovitým nosovým rohom. Predpokladá sa, že ide o rod Bagaceratops alebo o jeho príbuzného. Člen skupiny Protoceratopsidae.
Holding

Holding (z angl. holding = "držba") môže byť:
Joseph Kasa-Vubu

Joseph Kasa-Vubu (* okolo 1913 - 1915, Tshela – † 24. marec 1969, Boma) bol prvý prezident Konžskej demokratickej republiky, vtedy nazývanej "Konžská republika" alebo "Kongo (Léopoldville)". V prezidentskom úrade bol od 30. júna 1960, deň nezávislosti od Belgicka, do 24. novembra 1965, kedy ho zvrhol Joseph-Désiré Mobutu. 
Jeho prvý premiér bol Patrice Lumumba.
Dieterich Buxtehude

Dieterich Buxtehude (* okolo 1637 † 9. máj 1707; po nemecky aj Dietrich,vyslov: [ˈdiːt(ə)ʁɪç bʊkstəˈhuːdə]; po dánsky Diderich alebo Diderik,vyslov: [ˈdidəʁɪk buksdəˈhuːðə]) bol nemecko-dánsky barokový organista a hudobný skladateľ, ktorý patrí do tzv. severonemeckej organovej školy. Rok ani miesto jeho narodenia nie sú presne známe a sú dodnes predmetom sporov. Vzhľadom na to, že prvé roky svojho detstva strávil v Helsingborgu v Scanii, čo bolo územie, ktoré v tej dobe patrilo vtedajšiemu Dánsku, je niektorými hudobnými historikmi a muzikológmi považovaný za dánskeho skladateľa. Iné odborné názory tvrdia, že sa narodil v Oldesloe v Holštajnsku (teda v dnešnom Nemecku), odkiaľ pochádzal jeho otec, organista Johann Buxtehude (Hans Jenssen Buxtehude, 1602-1674). Ide o priameho predchodcu najznámejšieho barokového hudobného skladateľa Johanna Sebastiana Bacha, na ktorého tvorbu mal zásadný vplyv.
Život.
Ako organista pôsobil najprv v Helsingborgu (Elsinor), neskôr trvalo zakotvil v Marienkirche v Lübecku, ktorý bol cisárskym mestom. Toto mesto mu poskytovalo značnú voľnosť pre umeleckú tvorbu a pozitívne zapôsobilo na rozvoj jeho hudobnej kariéry. Jeho osobný príklad potom pôsobil ako pravzor pre rozvoj hudobnej kariéry neskorších barokových majstrov ako boli Georg Friedrich Händel, Johann Mattheson, Georg Philipp Telemann a Johann Sebastian Bach. V roku 1705 sa Johann Sebastian Bach vydal peši z Arnstadtu do Lübecku aby sa s ním, lübeckým organistom osobne stretol a počul ho hrať.
Dielo.
Mnoho z jeho hudobných diel sa stratilo. Zachovali sa napríklad libretá z jeho oratórií, ale žiadna z ich partitúr sa nenašla, čo je veľká škoda, pretože jeho nemecké oratóriá boli zjavne vzorom pre jeho hudobných nasledovníkov, najmä pre Johanna Sebastiana Bacha a Georga Philippa Telemanna.
Skladby pre organ.
Buxtehude „Obdaril voľné formy hudby (toccatu a fúgu) aj viazané formy (passacagliu a organový chorál) ohňom príznačným pre jeho náruživú osobnosť. Odvážne harmónie toccat, rozmach pedálových sól a fantasticky tvarované melodické kontúry prezrádzajú skladateľa nepokojnej a nesmierne tvorivej predstavivosti. Fúgy ešte stále čerpajú z rapsodického toku toccat, pričom jednotlivé úseky sú často zviazané tematicky, na spôsob variačného ricercaru. Fúgové témy často využívajú opakované tóny a občas načrtávajú tonálnu harmóniu pomocou zmenšených septím.“
V Bachovej osobnej zbierke hudobných diel sa zachovali niektoré jeho organové skladby, zachovali sa aj vydania jeho dvoch zbierok komorných sonát. Ďalej sa zachovalo určité množstvo jeho kantát, ktoré pravdepodobne tiež poslúžili iným hudobným skladateľom ako vzor pre tvorbu. Tvoril v tzv. „stylus phantasticus”, z jeho organovej tvorby treba spomenúť napríklad Prelúdium, Fúgu a Ciacconu C-dur (BuxWV 137) a Toccatu F-dur (BuxWV 157).
Diela Dietricha Buxtehudeho sú katalogizované v Buxtehude-Werke-Verzeichnis (skratka BuxWV):
Koncern (trhová ekonomika)

Koncern je ekonomický pojem, kotrý má viacero podobných (ale odlišných) definícií:
Jednotlivé podniky koncernu sa nazývajú koncernové podniky. 
Pôvod výrazu.
Termín v tomto ekonomickom význame vznikol v Nemecku (der Konzern) pred prvou svetovou vojnou. Nemecké slovo Konzern z čisto jazykového hľadiska pochádza z anglického slova concern (=podnik, obchodná spoločnosť, [obchodný] vzťah), ktoré sa zas do angličtiny dostalo cez francúzštinu z latinčiny (sloveso "concernere"). Význam nemeckého slova Konzern (a teda aj slovenského slova koncern) ale nie je zhodný s významom anglického slova concern - pozri nižšie.
Staršie definície.
Nemecká encyklopédia z roku 1910 spomína koncern takto: "Ak sa spoja podniky prislúchajúce rôznym výrobným štádiám (napr. uhoľné bane a železiarne), je to kombinácia [teda hovoríme o tzv. kombinácii], ak sa účel kombinácie nedosiahne nadobudnutím samotných podnikov, ale akciových podielov, hovoríme o akciovej účasti, spoločenstve záujmov [záujmovom združení], koncerne, [či] skupine." 
Slovenský náučný slovník z roku 1932 definuje koncern ako "spojenie priemyslových podnikov na základe úzkej vnútornej spolupráce s porušením samostatnosti členových podnikov". 
Podľa jednej definície z roku 1958 sa termín koncern pôvodne vzťahoval len na podniky z oblasti rovnakého výrobného procesu (čomu ale protirečí vyššie uvedený citát z roku 1910). Iná definícia z roku 1972 zdôrazňuje, že cieľom koncernu nie je monopolizácia konkrétneho trhu, ale spravidla vertikálna integrácia sektora podniku s ostatnými sektormi. 
Druhy.
Podľa spôsobu spojenia podnikov:
Podľa vnútornej štruktúry:
Podľa druhu spájanej výroby resp. hospodárskych cieľov:
Podľa druhu závislosti koncernových podnikov:
Podľa organizácie koncernu:
Podobné termíny.
Termín efektový koncern je veľmi podobný, resp. zhodný, s (v slovenčine novším) termínom skupina podnikov (angl. group of companies). 
Termín koncern (najmä ak ide o koncern efektový, dobrovoľne vytvorený a má monopolné postavenie) je prakticky zhodný s ekonomickou (nie právnou) definíciou anglosaského termínu trust.
Pozor na zámenu s anglickým termínom concern, ktorý v tomto kontexte znamená akýkoľvek podnik alebo obchodnú či výrobnú prevádzku.
Koncern môže mať napr. formu holdingu (Holding je vlastne efektový koncern alebo v užšom zmysle efektový koncern, v ktorom podnik na čele koncernu podriadené podniky len strategicky spravuje). Český Obchodný zákonník v §66a(7), zdá sa, stotožňuje termín holding s termínom koncern (holding je uvedený v zátvorke za slovom koncern).
Koncern

Koncern (jednotlivý podnik koncernu sa volá koncernový podnik) môže byť:
Hastings

Hastings je mesto na pobreží južného Anglicka v grófstve East Sussex. Žije v ňom asi 86 000 obyvateľov (2008).
Prvá písomná zmienka o dedine Hastings pochádza z 8. storočia. Mesto je známe najmä významnou bitkou o Anglicko, ktorá sa odohrala v roku 1066 v jeho blízkosti (presnejšie pri obci Battle) a je známa ako bitka pri Hastingse.
Skupina podnikov

Skupina podnikov (iné názvy: skupina spoločností, podniková skupina, skupina, ako súčasť názvu podniku najmä vo význame b aj: group; angl. "group of companies, corporate group, business group, group") môže byť:
Podniková skupina alebo skupina môže byť aj nejako vymedzená skupina osôb nejakého podniku.
Group

Group (angl.; doslova "skupina") môže byť:
Skupina podnikov (ovládanie)

Skupina podnikov (iné názvy: skupina spoločností, podniková skupina, skupina, ako súčasť názvu podniku aj: group; angl. "group of companies, corporate group, business group, group") je súhrnné označenie pre ovládajúcu spoločnosť a ňou ovládané spoločnosti, pričom ovládaním sa tu myslí držba (aspoň) väčšinového podielu na hlasovacích právach v spoločnosti (definíciu ovládajúcej a ovládanej spoločnosti porov. napr. v §66a slovenského Obchodného zákonníka). Podrobnosti definície pozri nižšie. 
Veľmi podobné alebo (v závislosti od podrobností zvolených definícií) významovo totožné sú termíny efektový (alebo faktický) koncern (pozri v článku koncern) a holding (holdingová štruktúra).
Coregonus muksun

Coregonus muksun je druh sladkovodnej ryby z čeľade lososovité. V dospelosti dorastá do dĺžky cca 75 cm a váži v priemere 8 kg. Dožíva sa v priemere 20 rokov. Jeho druhové meno je odvodené z ruského názvu "муксун" - muksun. 
Výskyt.
Coregonus muksun je rozšírený v oblasti Severného ľadového oceána od riečneho systému Kary na západe až po Kolymu na východe Sibíri. Väčšinu roka sa zdržiava v brakických, príbrežných vodách oceánu so salinitou 6 až 8 %. Koncom leta migruje hore prúdom všetkých väčších riek Sibíri (Kara, Ob, Jenisej, Lena a Kolyma) za účelom neresenia. Taktiež sú opísané aj formy žijúce v jazerách v okolí Noriľska, ako aj v jazerách Glubokoje, Melkoje, Lama a v Tajmýrskom jazere.
Biológia.
Sú známe anadrómne (migrujúce), poloanadrómne, jazerné, jazerno-riečne a riečne druhy. Väčšina druhov migruje. Najväčšiu časť roka trávi v mori, niekedy aj vo väčšej vzdialenosti od pobrežia. Do riek vstupuje v lete a lokality trenia dosiahne v októbri/novembri. Vo väčších riekach pláva proti prúdu až 2 000 km, pričom v priemere prejdu 20 km za deň. Prvé trenie býva vo veku 6 – 14 rokov pri veľkosti 47 – 50 cm. Trenie prebieha v riečnych prahoch, alebo plytčinách, pri teplote 1 – 2 °C, keď rieky začínajú mrznúť. Dospelé ryby opúšťajú miesta trenia v zime. Vajíčka sa liahnu za 150 – 180 dní, väčšina sa liahne v apríli. Mladé ryby sa živia kôrovcami z planktónu. Dospelé jedince planktónom v zime a bentickými bezstavovcami v lete.
Ako som prežil

Ako som prežil bol dramatický seriál, ktorý vysielala TV JOJ od 22. marca 2009 do 17. júna 2009. Každá časť antológie zobrazuje príbeh inej rodiny, ktorá prežila tragickú udalosť až hraničnú situáciu. Seriál je inšpirovaný skutočnými príbehmi ľudí.
Viper SD-4

Viper SD4 je celokovové dvojmiestne ultraľahké (LSA) lietadlo slovenskej výroby. Jednomotorový dolnoplošník, v dvojmiestnej konfigurácii so sedadlami vedľa seba, je vhodný na športové, zábavné aj rekreačné lietanie. Pevná a odolná celokovová konštrukcia (využíva sa materiál zliatiny hliníka s prísadami - (durable aluminium) zvyšuje mieru bezpečnosti a zaručuje dlhú životnosť lietadla. Svojim prístrojovým vybavením a letovými vlastnosťami si nachádza uplatnenie na cestovanie, letecký výcvik a vlečenie bezmotorových lietadiel.
Viper SD-4 certifikovaný agentúrou EASA.
Viper SD-4 RTC preukázal úspešné plnenie požiadaviek predpisu CS-LSA Amdt.1 a udelili mu typový certifikát EASA.A.606. Na najväčšej európskej leteckej výstave Aero Friedrichshafen 2016 mu odovzdali typový certifikát EASA. Týmto sa Viper SD4-RTC stal prvým slovenským certifikovaným lietadlom a dokonca jedným z mála na svete v kategórii LSA (Light Sport Aircraft) so vzletovou hmotnosťou do 600 kg. Vlastník certifikátu pre Viper SD4 je spoločnosť TOMARK, s.r.o.
Vznik a vývoj.
Príprava výroby lietadla v strojárskej firme Tomark trvala približne 2 roky. Prvý let sa uskutočnil v roku 2006. Širšej verejnosti ho predstavili po prvý raz na výstave Aero Friedrichshafen v roku 2007. Podľa informácií generálneho riaditeľa firmy Daniela Tomka staršieho do roku 2013 zostrojili 45 lietadiel niekoľkých verzií.
Testovanie lietadla.
Lietadlo Viper SD4 vykonalo skúšky pevnosti konštrukcie lietadla za rozličných zaťažení, tzv. "pevnostné skúšky ". Zároveň, ako jedno z mála športových lietadiel, zvládlo aj skúšky pružnosti konštrukcie lietadla a všetkých jeho častí, tzv. "Flutterové skúšky ". 
Prístrojové panely a farebné škály.
Prístrojové panely s analógovými alebo digitálnymi prístrojmi, individuálnymi alebo združenými letovými a motorovými prístrojmi, či komplexným systémom na kontrolu letu a systému automatického riadenia (autopilot), kontrolu motorových údajov, komunikačných a navigačných systémov s veľkými LCD displejmi. Keďže lietadlo je kovové, umožňuje to výrobcom využiť široké spektrum kamufláže a farebných škál lietadiel
Patara (Lýkia)

Patara (gr. "Πάταρα"; iný grécky názov: Arsinoé – "Ἀρσινόη"; lýksky "Πττάρα" – Ptara) bolo starogrécke mesto na juhozápade dnešného Turecka. V minulosti významné prístavné staroveké grécke mesto v kraji Lýkia, známe je predovšetkým tým, že odtiaľto pochádzal Svätý Mikuláš. Zachovalo sa tu mnoho pamiatok, ako dve divadlá a stĺporadie. Po zanesení prístavu pieskom mesto stratilo na význame.
Dejiny.
Mesto založil grécky kmeň Dórov z Kréty. Lýkia dlho patrila do Perzskej ríše, v 3. stor. ju oslobodil Alexander Veľký. V helenistickom období patrila Patara medzi najvýznamnejšie mestá Lýkijskej federácie, nakoniec ho však ovládol mocný Rodos. Nachádzala sa tu aj druhá najvýznamnejšia Apollónova veštiareň, po Delfách. Mesto bolo obliehané aj ponstkým kráľom Mithridatom IV. v roku 88 pred Kr., keďže stálo na strane Rimanov. Síce rímskej vláde podliehala už od 1. stor pred Kr. definitívne bola Patara Rimanmi anektovaná až v roku 43 po Kr. Mesto navštívili aj Apoštol Pavol a Apoštol Lukáš. V meste sa začína rýchlo rozširovať kresťanstvo. Koncom 3. stor. sa tu miestnej bohatej kresťanskej rodine narodil Sv. Mikuláš, ktorý sa neskôr stal biskupom v susednej Myre. Patara bolo významnejšie mesto aj počas Byzantskej doby, no definitívny úpadok nastal počas bojov so Seldžuckými Turkami, kedy mesto úplne zaniklo.
V blízkosti boli už len dediny obývané Grékmi, ktorí v roku 1923 počas Grécko-tureckej výmeny obyvateľstva odišli do Grécka.
Laci Strike

Laci Strike, vlastným menom Ladislav Neuschl (* 9. apríl 1974, Handlová, Slovensko) je slovenský tanečník a choreograf. Zaslúžil sa o vybudovanie street dance tanečnej scény na Slovensku. Má vlastnú tanečnú školu Street Dance Academy, kde odovzdáva svoje viac ako 20-ročné skúsenosti mladým tanečníkom. 
Životopis.
Narodil sa 9. apríla 1974 v Handlovej v rodine baníka a robotníčky odevnej firmy. Vyštudoval odbor mechanik strojov a zariadení a po absolvovaní základnej vojenskej služby ešte aj odbor zubný technik. V tom čase býval v Handlovej, pracoval v Žiari nad Hronom a po práci sa venoval tancu. 
V Handlovej začal trénovať so skupinou siedmich rovesníkov, s ktorými neskôr vytvoril svoju prvú tanečnú skupinu s názvom Start the Dance. Tancu sa však chcel venovať profesionálne, a preto v roku 2000 dal v práci výpoveď a s piatimi priateľmi odišiel do Španielska.
V rokoch 2000 – 2002 profesionálne pôsobil v Barcelone, kde sa okrem stáleho angažmá v klube La Paloma venoval aj točeniu TV reklám, komparzu a vystúpeniam na festivaloch a koncertoch. Keď mladší členovia jeho skupiny dostali povolávacie rozkazy, vrátili sa všetci domov.
S našetrenými peniazmi sa skúšal presadiť asi pol roka v Handlovej. Veľmi sa mu nedarilo, preto sa presťahoval do Bratislavy. Trikrát sa sťahoval, brigádoval a hľadal si zamestnanie. Nakoniec si našiel miesto v Moving studio - tanečnej škole Jána Gonščáka, kde potom asi rok pôsobil. V lete 2003 sa zúčastnil s mímom Milanom Sládkom jeho európskeho turné (Monako, Cap-d’Ail, Baurout, Berlín, Nice), konaného pri príležitosti 40. výročia francúzsko-nemeckého priateľstva. 
Dnes vedie najväčšiu tanečnú školu na Slovensku Street Dance Academy, kde pôsobí aj ako lektor a choreograf. Vyučuje na medzinárodných tanečných workshopoch (Innsbruck, Praha, Kanárske ostrovy, Barcelona), vydáva a produkuje tanečné DVD a spolupracuje s domácimi umelcami (Dara Rolins, Marián Čekovský, Kontrafakt, Tina, Zdenka Predná a ďalší).
Kryptops

Kryptops je vyhynutý rod dravého dinosaura, žijúceho v období spodnej kriedy na území dnešného Nigeru. Jeho jediným druhom je Kryptops palaios.
Známy je podľa neúplnej lebky, stavcov, rebier, panvy a krížovej kosti dospelého jedinca, dorastajúceho do dĺžky šiestich až siedmich metrov. Rod je charakteristický tupým a vysokým rypákom.
Niektorí vedci ho pokladajú za rod Eocarcharia.
Lábaši-Marduk

Lábaši-Marduk bol novobabylonský kráľ z chaldejskej dynastie. Bol synom predchádzajúceho kráľa Neriglissara. Na trón nastúpil ako veľmi mladý roku 556 pred Kr. po štvorročnej otcovej vláde. Bol zavraždený len po deviatich mesiacoch po svojej korunovácii. Pravdepodobne nebol vzhľadom na svoj nízky vek schopný odolať konšpirácii proti svojej osobe. Po jeho smrti bol za nového kráľa zvolený Nabonid.
Patara

Patara môže byť:
Jean Dutrou-Bornier

Jean Dutrou-Bornier (celým menom "Jean-Baptiste Onésime Dutrou-Bornier", * 19. november 1834, Montmorillon, Francúzsko – † 6. august 1876, Veľkonočný ostrov) bol kapitán francúzskeho námorníctva, podnikateľ a samozvaný kráľ Veľkonočného ostrova.
Životopis.
Zúčastnil sa ako delostrelec s posádkou cisárskej námornej flotily krymskej vojny. V roku 1860 získal námornícke osvedčenie majster plavby. 
Velil na obchodnom barku - plachetnici Tampico, ktorú mal v spoluvlastníctve.
V roku 1866 priplával do Bordeaux. Po naložení nákladu smeroval na Tahiti, kde mal doručiť náklad pre podnikateľa Johna Brandera. Na palubu zobral aj dvoch francúzskych misionárov, Gaspara Zumbohma a Theodora Escolana, ktorí mu pomáhali s navigáciou v Tichom oceáne. Vysadil ich na Veľkonočnom ostrove. Uvidiac veľký trávnatý ostrov, skrsla v ňom myšlienka uskutočniť tam svoj podnikateľský zámer na chov oviec. V tom čase sa Bornierovi už nahromadili obrovské dlhy, najmä z hazardu a následkom niektorých podvodných obchodov. Stratil tak svoj podiel na obchodnej lodi Tampico. 
&lt;br&gt;Keď získal podiel na jachte Aora'i, v apríli 1868 priplával na nej na Veľkonočný ostrov, jachtu spálil a na ostrove sa usadil. Za spoločníka na podnikanie nahovoril škótskeho obchodníka Johna Brandera, ktorý mu poskytol škuner; ním zabezpečovali dopravu medzi Tahiti a Veľkonočným ostrovom.
V septembri 1868 ustanovili "Správnu radu" na čele s Dutrouxom Bornierom, sekretárom misionárom Gasparom Zumbohmom a štvoricou domorodcov. Založili tiež policajný zbor zložený z miestnych domorodcov a súdnu inštitúciu. Za predsedu súdu bol menovaný misijný kňaz Hippolyte Roussel (zomrel 1898), ktorý bol najprv francúzsky misionár na Markézach. Misionári a noví európski prisťahovalci mali možnosti nakupovať ostrovné pozemky za nízke ceny.
Plodinám a hospodárskym zvieratám sa na ostrove mimoriadne darilo. Bornier sa priženil na Veľkonočný ostrov do domorodého rodinného klanu Mataveri, keďže si zobral Titaua Salmonovú (narodenú r.1856), dcéru z pokrvnej línie kráľa Koreta II. Bornier vtedy napísal svojmu priateľovi: ""Mám tú česť informovať Vás týmto, že som kráľ... Moje kráľovstvo je malé. Od nedávna sa volám Iona I. - kráľ Veľkonočného ostrova“" Snažil sa presvedčiť Francúzsko, aby nad ostrovom vyhlásilo protektorát. Dobré vzťahy s misionármi sa najskôr zhoršili a zakrátko sa stali neznesiteľné. Misionár Roussel sa preto rozhodol opustiť ostrov a presťahovať sa na Tahiti. Napriek odporu Borniera sa k misionárovi pripojilo viac ako sto rodených ostrovanov (ich potomkovia ešte dodnes žijú v oblasti Papeete).
V roku 1876 Bornier zomrel. Pravdepodobne bol zavraždený domorodcami. Ešte predtým požiadal o pripojenie Veľkonočného ostrova k Francúzsku. Žiadosť bola neskôr zopakovaná, ale potomkovia kráľa Koretu II. nedostali odpoveď. Francúzsky minister vojenského námorníctva admirál Frantz prehlásil, že "ostrov je k ničomu". Nakoniec bol v roku 1888 Veľkonočný ostrov pripojený k Čile.
Adamsit

Adamsit alebo fenarzazínchlorid je chemická zlúčenina, ktorá sa používa ako bojová otravná látka aplikovaná v podobe aerosólu, vyvolávajúca nevoľnosť a zvracanie. Dráždením horných dýchacích ciest vyvoláva kašeľ. Syntetizoval ju americký chemik Roger Adams a látka tak nesie jeho meno.
Boloň

Boloň môže byť v Rusku:
Bolen

Bolen môže byť:
Arsinoë

Arsinoë môže byť:
Holdingová spoločnosť

Holdingová spoločnosť alebo nepresne holding (angl. "holding company") je kapitálová spoločnosť, ktorá vlastní akcie alebo podiely iných (navonok právne samostatných) podnikov v takom množstve, aby to stačilo na ovládanie (kontrolu) činnosti týchto podnikov. Ďalšie podrobnosti definície sa v literatúre rôznia: 
Obyčajne akcionári (podielnici) ovládaných spoločností holdingovej spoločnosti dajú svoje akcie (podiely) a na oplátku dostanú akcie (podiely) holdingovej spoločnosti. Na to, aby bola holdingová spoločnosť schopná ovládať iný podnik obyčajne potrebuje vlastniť väčšinu jeho akcií či podielov, ale ak je tento iný podnik vlastnený veľkým množstvom rôznych vlastníkov, holdingovej spoločnosti na ovládnutie obyčajne stačí aj menšinový balík akcií či podielov.
Holdingová štruktúra.
Holdingová spoločnosť spolu so spoločnosťami, ktoré ovláda tvorí tzv. holdingovú štruktúru či holding (podobné či zhodné sú termíny efektový koncern a skupina podnikov). Holding(ová štruktúra) je forma kapitálového prepojenia, nie je to nový právny subjekt. Napriek tomu, že jednotlivé podniky holdingovej štruktúry, zostávajú právne samostatné, hospodársku samostatnosť strácajú v oblasti financovania úplne a v oblasti podnikovej politiky do veľkej miery v prospech holdingovej spoločnosti.
Výhody.
Výhoda použitia holdingovej spoločnosti oproti alternatívnym spôsobom ovládnutia (fúzia a pod.) je, že holdingová spoločnosť a štruktúra je oproti iným spôsobom právne jednoduchšia,
lacnejšia, a umožňuje získať goodwill a dobré meno ovládanej spoločnosti, pričom ručí len do výšky ňou vlastnených akcií (podielov) v ovládanej spoločnosti.
Ivan Čičmanec

Ivan Čičmanec (* 21. august 1942, Bratislava) je slovenský spisovateľ, básnik, esejista, publicista a prekladateľ. Pseudonymy: Peter Liptovský, Vlado Záhor, Viliam Krajec a Igor Orfan.
Život.
V rokoch 19601967 študoval s prestávkami na Stavebnej fakulte SVŠT v Bratislave. Štúdium nedokončil. V roku 1969 emigroval do Nórska. Istý čas pracoval o.i. ako továrenský a prístavný robotník, čašník, upratovač, nočný strážnik, tlmočník a novinár na voľnej nohe. V rokoch 19701975 študoval ruštinu, angličtinu a divadelnú vedu na Univerzite v Osle. Potom 21 rokov vyučoval na základnej škole v Osle.
Literárne sa prejavoval od roku 1978 ako publicista, autor a prekladateľ v nórskej, slovenskej a inonárodnej tlači. V 80. rokoch minulého storočia aktívne prispieval do slovenských a českých exilových periodík i do česko-slovenského vysielania Rádia Slobodná Európa.
Ivan Čičmanec bol v rokoch 19931995 prvým predsedom novovzniknutého Nórsko-slovenského spolku so sídlom v Osle. Je členom Nórskeho centra PEN, Slovenského centra PEN a Klubu nezávislých spisovateľov na Slovensku.
Literárna tvorba.
Ivan Čičmanec píše eseje, články, glosy, polemické state, poviedky, básne a divadelné hry. Ako publicista sa venuje predovšetkým otázkam literatúry, divadla, náboženstva, príležitostne píše aj o filme, výtvarnom umení, hudbe, filozofii a spoločenskej problematike.
Tvorba v slovenčine.
Na Slovensku vydal knihy:
Svoje články, eseje, štúdie, poznámky, recenzie a postupne aj poviedky, básne, divadelné hry a preklady uverejňoval od konca 70. rokov v nórskych denníkoch a časopisoch "Morgenbladet, Aftenposten, Ergo, Kontrast, Karl Johan, Solidaritet Norge-Polen, Nordisk østforum, Marginal", na Slovensku v Kultúrnom živote, Tvorbe, RAKu, Slovenských pohľadoch, Romboide, Literárnom týždenníku, Javisku, Fraktáli a inde.
Preklady.
Preklady do slovenčiny.
Na Slovensku zostavil:
Zostavil a preložil výbery z diela nórskych básnikov:
Ivan Čičmanec dostal v roku 2013 Hviezdoslavovu cenu za preklady slovenskej literatúry do nórčiny. Roku 2014 získal jeho básnický debut "Fialová hudba" prémiu Literárneho fondu ako najlepšia básnická zbierka roka.
Viera Prokešová

Viera Prokešová (* 2. august 1957, Bratislava – † 31. december 2008, Bratislava) bola slovenská poetka, esejistka, literárna vedkyňa a prekladateľka.
Životopis.
Vyštudovala odbor slovenčina - bulharčinu na Filozofickej fakulte Univerzity Komenského v Bratislave. Krátko pôsobila ako lektorka dramaturgie v nitrianskom Bábkovom divadle Po ročnom pôsobení v Nitre, potom takmer 20 rokov ako redaktorka vo vydavateľstve Slovenský spisovateľ redigovala slovenskú prózu. Okrem svojej básnickej tvorby tiež prekladala. Posledných 8 rokov života pracovala v Ústave svetovej literatúry SAV. 
Tvorba.
Poézia.
K muzikálu "Mária Stuartová" napísala texty piesní (1995).
Majstrovstvá Európy vo florbale mužov 1994

Majstrovstvá Európy vo florbale mužov 1994 boli 1. majstrovstvá Európy vo florbale mužov, ktoré organizuje Medzinárodná florbalová federácia (IFF). Bolo to vôbec prvé oficiálne podujatie vo florbale. Konalo sa od 9.14. mája 1994 v Helsinkách, vo Fínsku, za účasti 8 tímov. Víťazom sa stalo družstvo .
Panasonic

Panasonic môže byť:
Značka (marketing)

Značka alebo obchodná značka (angl. "brand") je "meno, výraz, znak, symbol, dizajn alebo ich kombinácia, ktoré majú identifikovať tovar alebo služby jedného predávajúceho alebo skupiny predávajúcich a odlíšiť ich od tovaru a služieb konkurentov" .
Úlohou značky je uľahčiť identifikáciu výrobku alebo služby určitého predávajúceho a odlíšiť ich od konkurenčných výrobkov. Môže pridať výrobku na hodnote. 
Značka môže mať právnu ochranu (tzv. ochranná známka - angl. trademark), ktorá ochraňuje za určité časové obdobie výlučné práva výrobcu (predajcu). Zaručuje jednoznačný pôvod výrobku alebo služby.
Značka má byť utvorená tak, aby približovala užitočnosť a kvalitu výrobku, jej výslovnosť a zapamätateľnosť má byť ľahká, má sa dať ľahko odlíšiť od iných značiek a ľahko sa prekladať do cudzích jazykov. 
Príkladmi obchodných značiek sú napr.: Panasonic, Gala, Toyota, Mitsubishi, Kia, NIKE, Adidas atď. 
Zdroj.
Elvíra Dudinská, Miroslav Foret, Róbert Štefko, Peter Šimegh. 2000. "Základy marketingu". ISBN 80-225-1222-2, str. 65 a 147-148
Akoos

Akoos (, ) je v gréckej mytológii syn argejského kráľa Thestra. 
Podľa antického autora Theofila z Antiochie bol synom a následníkom argejského kráľa Thestra Akoos. O tomto mýtickom kráľovi Argu od iných antických autorov nie je zmienka. V zázname od Diodora Sicílskeho je nástupcom Thestia jeho syn Merops. Obaja antickí autori však v zhode uvádzajú ako nasledujúceho kráľa Argu Aristomida.
Menoslov mýtických kráľov Argu, zaznamenaný od ich predka Hérakla, v zoznamoch Theofila z Antiochie a Diodora Sicílskeho (v zoznamoch je prvým kráľom Argu z rodu Heraklovcov Temenos):
Majstrovstvá Európy vo florbale mužov 1995

Majstrovstvá Európy vo florbale mužov 1995 boli 2. a zároveň posledné majstrovstvá Európy vo florbale mužov, ktoré organizovala Medzinárodná florbalová federácia (IFF). Konali sa od 14.20. mája 1995 v 5 mestách Švajčiarska, za účasti 11 tímov. Keďže sa turnaja zúčastnilo aj , išlo o otvorené ME. Ďalšími nováčikmi boli , a . Víťazom sa stalo družstvo , ktoré oplatilo finálovú prehru spred roka.
Igor Hochel

Igor Hochel (* 13. november 1953, Bratislava) je slovenský básnik, prozaik, prekladateľ, literárny vedec a vysokoškolský pedagóg.
Život.
Igor Hochel vyštudoval odbor slovenský jazyk – bulharský jazyk na Filozofickej fakulte Univerzity Komenského v Bratislave. Po skončení štúdia pôsobil až do roku 1987 v Kabinete literárnej komunikácie a experimentálnych metodík Pedagogickej fakulty v Nitre, pričom v roku 19821985 bol lektorom slovenského jazyka na sofijskej Univerzite Sv. Klimenta Ochridského. V roku 19871995 bol redaktorom literárneho mesačníka Romboid, 19961999 jeho šéfredaktorom. Od roku 1996 vyučuje na FF UKF v Nitre slovenskú literatúru 2. polovice 20. storočia, ako aj problematiku postmoderny, literárnu kritiku, semiotiku literatúry a kreatívne písanie, ostatné roky ako docent. Dejiny bulharskej literatúry prednášal externe v roku 19912004 na FF UK v Bratislave. V r. 20062008 bol predsedom Klubu nezávislých spisovateľov. V rokoch 20082013 bol predsedom Asociácie organizácií spisovateľov Slovenska (AOSS).
Básnická tvorba.
Igor Hochel vydal nasledovné zbierky básní:
Básne I. Hochela boli preložené do nemčiny, francúzštiny, fínčiny, španielčiny, ruštiny a ukrajinčiny a knižne vyšli v bulharskom preklade roku 2010 pod názvom "Običam..."
V roku 2013 pod názvom "Muchy (v treťom roku okupácie)" vyšla doposiaľ nepublikovaná debutová zbierka poviedok autora, texty ktorej vznikali začiatkom sedemdesiatych rokov.
Obchodná značka

Obchodná značka alebo obchodná známka môže byť v práve: 
Obchodná značka môže byť aj v marketingu: značka, pozri značka (marketing) (angl. "brand")
Merops (Argos)

Merops (, ) je v gréckej mytológii syn argejského kráľa Thestia. 
Antický autor Diodóros Sicílsky uvádza, že synom a následníkom argejského kráľa Thestia bol Merops. O tomto mýtickom kráľovi Argu od iných antických autorov nie je zmienka. V zázname od Theofila z Antiochie je nástupcom Thestra jeho syn Akoos. U oboch autorov však vládne zhoda, že nasledujúcim kráľom Argu bol Aristomidas. 
Menoslov mýtických kráľov Argu, zaznamenaný od ich predka Hérakla, v zoznamoch Diodora Sicílskeho a Theofila z Antiochie (v zoznamoch je prvým kráľom Argu z rodu Heraklovcov Temenos):
Ferganasaurus

Ferganasaurus je vyhynutý rod dlhokrkého dinosaura, žijúceho v období strednej jury na území dnešného Kirgizska. Jeho jediným druhom je Ferganasaurus verzilini.
Opísaný je podľa dvoch chrbtových a šestnástich chvostových stavcov, panvy a kostí zadných končatín. Podobal sa rodu Rhoetosaurus.
FK Ventspils

FK Ventspils je lotyšský futbalový klub, ktorý sídli v meste Ventspils. Tím bol založený v roku 1997 a svoje domáce futbalové zápasy hráva na štadióne Ventspils Olimpiskais Stadions. FK Ventspils hráva najvyššiu lotyšskú ligu - Virsliga a aktuálne sú majstrami svojej krajiny. Celkovo tím má 6 ligové tituly z rokov 2006, 2007, 2008, 2011, 2013 a 2014 a 6x vyhral Lotyšský pohár.
Káder mužstva.
Súčasná zostava:
AZ (futbalový klub)

AZ je holandský klub sídliaci v meste Alkmaar. Klub momentálne hrá najvyššiu holandskú futbalovú ligu Eredivisie. AZ bol založený v roku 1967 pod názvom "AZ 67" a vydržal až do roku 1986 keď bol zmenený na AZ. Medzinárodne je však známy ako AZ Alkmaar. Svoje domáce zápasy hrá na štadióne AFAS Stadion s kapacitou 17,000 miest. 
Najväčšími úspechmi klubu je 3-násobné víťazstvo v holandskom pohári KNVB Cup a 2x sa stal víťazmi najvyššej domácej ligy.
Majstrovstvá sveta vo florbale mužov 1996

Majstrovstvá sveta vo florbale mužov 1996 boli 1. majstrovstvá sveta vo florbale mužov, ktoré organizuje Medzinárodná florbalová federácia (IFF). Konali sa od 11.18. mája 1996 v 3 švédskych mestách: Štokholm, Uppsala a Skellefteå, za účasti 12 tímov. Jediným nováčikom od predchádzajúcich ME v roku 1995 bolo družstvo . Víťazom sa stali florbalisti a zopakovali tak prvenstvo z ME 1994.
Prvých 8 tímov sa kvalifikovalo do "A" divízie MS 1998, ostatné tímy zostúpili do "B" divízie.
Graham Broad

Graham Broad (* 10. marec 1957) je anglický bubeník, ktorý profesionálne hrá už od svojich 15 rokov potom, čo od roku 1970 navštevoval Royal College of Music.
Broad je známy svojou spoluprácou s mnohými hudobníkmi, ako sú Roger Waters, Tina Turner, The Beach Boys, Jeff Beck, Van Morrison, Bryan Adams, Bill Wyman, George Michael, Mike Oldfield a mnoho ďalších.
Od roku 1987, kedy sa podieľal na nahrávaní albumu "Radio K. A. O. S." a na nasledujúcom turné, často hrá s bývalým basgitaristom Pink Floyd Rogerom Watersom. V roku 1990 ho Waters pozval ako člena kapely The Bleeding Heart Band na koncert "The Wall – Live in Berlin". O dva roky neskôr hral Broad na Watersovom treťom štúdiovom albume "Amused to Death". V rokoch 19992002 účinkoval na Watersovom turné "In the Flesh" a podieľal sa aj na jeho ďalších dvoch turné "The Dark Side of the Moon Live" v rokoch 20062008 a "The Wall Live" (20102013).
Five Miles Out

Five Miles Out je ôsmy štúdiový album britského multi-inštrumentalistu Mika Oldfielda. Bol vydaný na jar 1982 a v britskom rebríčku predajnosti albumov sa ako prvé Oldfieldove album od "Ommadawn" (1975) dostal do Top 10, konkrétne na 7. priečku.
Prvú stranu LP platne (alebo prvú polovicu CD) zaberá takmer 25 minút dlhá inštrumentálna kompozícia s názvom „Taurus II“ (skladba „Taurus 1“ sa vyskytuje na predchádzajúcom albume "QE2") s meniacim sa rytmom a premenlivými melódiami a nástrojmi. Druhú polovicu albumu tvoria dve spievané piesne („Family Man“ a „Five Miles Out“), kratšie inštrumentálne „Mount Teide“ a vokálno-inštrumentálna skladba „Orabidoo“.
Pesnička „Family Man“ sa stala v USA hitom až ako coververzia od dua Hall &amp; Oates. V tejto piesni sa tiež prvýkrát predstavuje ako Oldfieldova speváčka Maggie Reillyová. Tá s ním spolupracovala už pred týmto albumom, ale vždy sa jednalo iba o sprievodné vokály.
Skladba "Mount Teide" je pomenovaná podľa sopky Pico de Teide (po anglicky Mount Teide) na Tenerife.
V poslednej piesni „Five Miles Out“ je skombinovaný spev Reillyovej a Oldfieldov hlas upravený vokodérom. Táto skladba je inšpirovaná skutočnou udalosťou, kedy bol Oldfield, ako pilot súkromného lietadla, zastihnutý búrkou nad Pyrenejami (časť textu tvorí fiktívny rozhovor medzi pilotom a riadiacou vežou na letisku).